stanford-oval/wikipedia huggingface dataset:
אנדריי קרמאריץ'
תארים

דינמו זאגרב
ליגת העל הקרואטית (2): 2009/10, 2010/11
הגביע הקרואטי (1): 2010/11
הסופרקאפ הקרואטי (1): 2013
רייקה
הגביע הקרואטי (1): 2013/14
הסופרקאפ הקרואטי (1): 2014
קרואטיהנבחרת קרואטיה
מונדיאל : סגנות – 2018, מקום שלישי – 2022
ליגת האומות : סגנות – הולנד 2023
אישיים
שחקן העונה בליגה הקרואטית (1): 2014
מלך השערים בליגה הקרואטית (1): 2014/15
מלך השערים בגביע הקרואטי (1): 2013/14
קבוצת השחקנים הקרואטים של השנה: 2013, 2014
פרס איביצה יובו קורטיני: 2014
עיטור דוכס ברנימיר (עיטור שניתן על ידי ממשלת קרואטיה): 2018
השחקן המצטיין של העונה בהופנהיים (1): 2016/17
שחקן החודש בבונדסליגה (1): ספטמבר 2020
לגיטימי (סדרת טלוויזיה)

| --- | --- |

 סוגה:  סיטקום
 יוצרים:  ג'ים ג'פריס   פיטר או'פאלון
 שחקנים:  ג'ים ג'פריס   דן בקדאל   די ג'יי קוואלס
 ארץ מקור:  ארצות הברית ארצות הברית
 שפות:  אנגלית
 מקום התרחשות:  לוס אנג'לס 
 מספר עונות:  2
 מספר פרקים:  26
 הפקה
 מפיקים בפועל:  ג'ים ג'פריס   פיטר או'פאלון   ריק קליבלנד   ליסה בלום
 חברת הפקה:  Regular Guy Films   Nugget Productions   FX Productions
 הפצה:  הולו 
 צלמים:  פילם   מצלמה יחידה
 שידור
 רשת שידור:  FX (עונה 1)   FXX (עונה 2)
 רשת שידור בישראל:  yes Oh
 תקופת שידור מקורית:  17 בינואר 2013 – 14 במאי 2014
 קישורים חיצוניים
 www.fxnetworks.com/legit
 דף התוכנית ב-IMDb
 
לֵגִיטִימִי (באנגלית: Legit) היא סדרת טלוויזיה קומית שנוצרה על ידי ג'ים ג'פריס ופיטר או'פאלון. הסדרה עלתה לשידור לראשונה ב-17 בינואר 2013 בערוץ FX ופרקה האחרון שודר ב-14 במאי 2014 כאשר העונה השנייה והאחרונה שודרה בערוץ FXX. ג'ים ג'פריס, פיטר או'פאלון, ריק קליבלנד וליסה בלום הם המפיקים בפועל של הסדרה. 

ב-28 במרץ 2013 הסדרה חודשה לעונה שנייה, וב-14 במאי 2014 הוכרז כי הסדרה בוטלה על ידי הערוץ ולא תשוב לעונה שלישית.
עלילה

הסטנדאפיסט האוסטרלי ג'ים ג'פריס מגלם גרסה בדיונית של עצמו - אדם קטן ומצחיק, בעל הומור מלוכלך ודי דוחה, המנסה למצוא את דרכו ומקומו, ולהפוך למקובל ו"לגיטימי", בלוס אנג'לס הצבועה. הוא עושה זאת בעידודם של חבריו, סטיב (דן בקדאל), ואחיו של סטיב, בילי (די ג'יי קוואלס) הלוקה בניוון שרירים.
שחקנים ודמויות > שחקנים ראשיים

ג'ים ג'פריס - ג'ים ג'פריס, סטנדאפיסט אוסטרלי המגיע ללוס אנג'לס.
דן בקדאל - סטיב נוג'נט, חברו הטוב ביותר של ג'ים ושותפו לדירה.
די ג'יי קוואלס - אחיו של סטיב הלוקה בניוון שרירים.
שחקנים ודמויות > שחקני משנה

מינדי סטרלינג - ג'ניס נוג'נט, אמם של סטיב ובילי.
ג'ון רצנברגר - וולטר נוג'נט, אביהם של סטיב ובילי.
סוניה אדי - רמונה, האחות הסיעודית של בילי.
ניק דיילי - חברו של ג'ים.
ג'ינג'ר גונזגה - פגי, בת זוגו של ג'ים.
ארדן מירין - טס, מכורה למין היוצאת עם בילי לתקופה קצרה.
ג'יל לטיאנו - קייטי נוקס, אהבתו הראשונה של ג'ם.
כלב חשאי

| --- | --- |

הלוגו של הסדרה "כלב חשאי" בעברית.
 סוגה:  קומדיה, אנימציה
 יוצרים:  בוץ' הארטמן
 בימוי:  John McIntyre, Michelle Bryan 
 מדבבים בעברית:  מיכאל הנגבי, יובל סגל, ענת ארליך, יורם יוספסברג, מולי שולמן, דן קיזלר, דני לשמן, הדר שחף, טליה ברקאי, ערן מור
 ארץ מקור:  ארצות הברית ארצות הברית
 שפות:  אנגלית אמריקאית 
 מספר עונות:  3
 מספר פרקים:  60
 הפקה
 הפצה:  Paramount Media Networks, הולו 
 מוזיקה:  גיא מון 
 אורך פרק:  23 דקות (התוכנית מורכבת משני פרקים)
 שידור
 רשת שידור:  ניקלודאון
 רשת שידור בישראל:  ניקלודאון ישראל
 תקופת שידור מקורית:  2 באוקטובר 2010 – 4 באפריל 2015
 קישורים חיצוניים
 אתר האינטרנט הרשמי של הסדרה
 דף התוכנית ב-IMDb
 
כלב חשאי (באנגלית: T.U.F.F. Puppy) היא סדרת אנימציה אמריקאית שנוצרה על ידי בוץ' הארטמן המשודרת באנגלית בערוץ ניקלודיאון האמריקאי ומדובבת לעברית בערוץ ניקלודיאון הישראלי. פרק הבכורה של העונה הראשונה שודר בתאריך ה-2 באוקטובר 2011 ופרק סיום העונה הראשונה שודר לראשונה בישראל בעולם. פרק פתיחת העונה השנייה שודר בארצות הברית ב-10 בדצמבר 2011.
הסדרה מזכירה מאוד את הסדרה המצוירת "קסם של הורים" בעיקר בשל הדמיון בין סגנונות האנימציה וקווי העלילה המקבילים של שתי הסדרות.
עלילה

ט.א.ף (טורבו אוכפי-חוק פרוותיים) הוא ארגון של סוכנות חשאית, הנלחם בארגון הרשע, א.ב.ד.ו.ן (ארגון בוזזים דורסים ונוקמים) בהנהגת ורמיניוס סנפטרפ, אשר הוא, ופושעים אחרים, רוצים להשתלט על כול העיר פטרופוליס. בראש ט.א.ף, יושב פרעוש בשם המברט דאמברוסקי. ממציא הטכנולוגיה של הארגון הוא פרופסור קזוויק. הסוכנים החשאיים המוצלחים ביותר של הארגון הם דאגלס פאפי וקיטי קאטסוול.
דמויות > סוכני ט.א.ף מוסמכים (הדמויות הטובות)

דאגלס "דאדלי" פאפי: כלב מעורב, עליו מבוססת על הסדרה. לפני שגויס למפקדת ט.א.ף עשה את דברי הכלבים הרגילים. לפעמים הוא חולם שהוא הסוכן הטוב ביותר שהיה. כל מה שמעניין את דאדלי בחיים הוא אוכל. באחד מן הפרקים, הופנט על ידי סנפטרפ, מה שגרם לו לפוטר מארגון ט.א.ף. אוהב לשתות מים מן השירותים וללעוס את הישבן.
קיטי קאטסוול: חתולה, אלופה בקראטה. מאוהבת בשליח המים. קיטי כותבת בלוג, ומעדכנת אותו אחרי כל משימה שלה. בניגוד לדאדלי, שום דבר לא מסיח את דעתה מלהילחם נגד הפשע. קיטי מגלה רשע בקלות, ויש לה אינסטינקטים טובים. בזכותה דאדלי חזר לעבודה לאחר שפוטר. בחלק מהפרקים היא מוצגת כמזכירה.
פרופ' קזוויק: קזוויק הוא חיה דמיונית מוזרה ושילוב של הרבה חיות שנוצרה לסדרה בשם קזוויק. הגאון במפקדת טאף, יש לו פחד מבנות, הוא מרבה לגמגם כשהוא מדבר ולפעמים אף מתעוות והוא בונה קזוויק-נקבה. כל הטכנולוגיה של מפקדת ט.א.ף נוצרה על ידו, אך לעיתים קרובות, המצאותיו מסוכנות ולעיתים אף מאיימות להשמיד את מפקדת ט.א.ף, סוכני טאף לא מעריכים אותו מספיק. באחד מן הפרקים קזוויק נחטף על ידי סנפטרפ (כדי שיבנה את מפקדת א.ב.ד.ו.ן מחדש) . אימו ואביו רוצים שהוא יהיה רופא. קזוויק אומר לפעמים בטעות שהוא חייזר מיקום מקביל בשם "קזוויקיה", שהושמד כשהוא עבר אל העולם האמיתי, דבר אשר נכון אך אינו רוצה שיגלו זאת.
המברט "המפקד" דאמברוסקי: פרעוש. מנהל את מפקדת ט.א.ף, כיוון שהוא קטן, יש לו מצלמה שמחוברת אליו, שמקרינה אותו על מסך טלוויזיה. בעבר היה סוכן השטח המהולל ביותר של מפקדת ט.א.ף, יש לו רגל ביונית, הוא שחקן פוקר, וחלומו הוא להיות בגודל אנושי. החפץ שהוא הכי אוהב, זה כדור הכדורת שלו, אומרים באחד הפרקים שיש לו סיפורי אהבה אבל הוא מנסה להסתיר זאת.
דמויות > דמויות נוספות

פגי פאפי: אימו החד-הורית של דאדלי, שלא מרשה לו לעבוד בעבודה מסוכנת בה הוא עלול להיפגע. באחד מהפרקים יצאה לדייט עם סנפטרפ, מנהיג ארגון "א.ב.ד.ו.ן".
סנטה קלאוס: מחלק המתנות לסוכנים הבכירים כשהם מצילים את העולם.
וולף ספיצר: זאב אפור, כתב החדשות של פטרופוליס.
פרקים > עונה 3

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקורי ארצות הברית |
| --- | --- | --- | --- | --- |
| 53 | 1-א | נביחות רעות | Barking Bad | 14 במרץ 2015 |
| 53 | 1-ב | מכנסי-המוח | Smarty Pants | 14 במרץ 2015 |
| 54 | 2-א | סקוט - סקוטי בסקוטלנד | Great Scott | 21 במרץ 2015 |
| 54 | 2-ב | דבורים קטלניות | To Bee or Not to Bee | 21 במרץ 2015 |
| 55 | 3-א | חופשה מרגיעה | While the Cat's Away | 28 במרץ 2015 |
| 55 | 3-ב | נקמה מתוקה | Sweet Revenge | 28 במרץ 2015 |
| 56 | 4-א | רוחות מחבואים | Hide and Ghost Seek | 7 במרץ 2015 |
| 56 | 4-ב | ים סוער | Cod Squad | 7 במרץ 2015 |
| 57 | 5-א | אהבה אמיתית | T.U.F.F. Love | 14 בפברואר 2015 |
| 57 | 5-ב | נקמה בשחקים | Soar Loser | 14 בפברואר 2015 |
| 58 | 6-א | שקר או מת | Dead or a Lie | 28 בפברואר 2015 |
| 58 | 6-ב | מלכודת לתייר | Tourist Trap | 28 בפברואר 2015 |
| 59 | 7-א | מסע בין ממדים | Puff Puppy | 4 באפריל 2015 |
| 59 | 7-ב | לחץ קטלני | Stressed to Kill | 4 באפריל 2015 |
| 60 | 8 | רוטב למחשבה | T.U.F.F. Break Up | 26 ביולי 2014 |
שיר פתיחה

בגרסה העברית מבצע את שיר הפתיחה דן קיזלר.
מונחים מהסדרה

"פטרופוליס": העיר בה מתרחשת העלילה.
"ט.א.ף": ארגון הלוחם בפשע.
"החברה הרעים": שיתוף פעולה שמנוהל על ידי שלושת הפושעים סנפטרפ, הזיקית, ומוח ציפור לאחר פגישתם בפרק "קללתו של המלך הב".
"א.ב.ד.ו.ן": ארגון רשע, הרוצה להטיל אימה על העולם.
"טקס פרסי האבדון": טקס שניתן בו כל שנה פרס לנבל המרושע ביותר.
"לבה-לנד": לונה פארק, בו כל המתקנים עשויים מלבה.
"הצבי הטעים": המסעדה בה סוכני ט.א.ף אוכלים. תמיד מקבלים שם את אותו פרס כשקונים אוכל: דמות של בעל המקום.
"בית הספר לרשע": בית הספר לרשע של סנפטרפ. בבית ספר לומדים איך להיות רשעים.
"בית הכלא": המקום אליו פושעים נכלאים לאחר שט.א.ף עוצרת אותם, בפרקים אחדים גם ט.א.ף נשלחת בכוונה לכלא.
הדרקון הראשון שלי (סדרת טלוויזיה)

| --- | --- |

לוגו הסדרה
 מבוסס על:  הדרקון הראשון שלי
 סוגה:  הנפשה ממוחשבת, הרפתקאות
 יוצרים:  אורי ולינגטון
 מדבבים:  ג'יי בארושל כריס אדגרלי אמריקה פררה כריסטופר מינץ-פלאס ג'ולי מרקוס טי. ג'יי. מילר נולאן נורת' זאק פרלמן
 ארץ מקור:  ארצות הברית ארצות הברית
 שפות:  אנגלית 
 מספר עונות:  8
 מספר פרקים:  118
 הפקה
 חברת הפקה:  דרימוורקס הנפשה
 הפצה:  פוקס המאה ה-20 בטלוויזיה, נטפליקס 
 טכניקת צילום:  אנימציה ממוחשבת
 מוזיקה:  ג'ון פסנו 
 אורך פרק:  22 דקות
 שידור
 רשת שידור:  Cartoon Network (2011-14) נטפליקס (2015-18)
 רשת שידור בישראל:  ערוץ הילדים
 תקופת שידור מקורית:  7 באוגוסט 2012 – 16 בפברואר 2018
 תקופת שידור בישראל:  2013 – 2018
 קישורים חיצוניים
 אתר רשמי
 דף התוכנית ב-IMDb
 
הדרקון הראשון שלי (באנגלית: DreamWorks Dragons, בתרגום חופשי: הדרקונים של דרימוורקס) היא סדרת הנפשה ממוחשבת מבית היוצר של דרימוורקס הנפשה, המבוססת על הסרט "הדרקון הראשון שלי" שהוקרן לראשונה בשנת 2010. הסדרה עלתה לאוויר ב-7 באוגוסט 2012 בערוץ Cartoon Network למשך 2 עונות ובנטפליקס החל מהעונה השלישית עד סיום הסדרה. בישראל הסדרה שודרה בערוץ הילדים בדיבוב עברי משנת 2013 עד 2018.
עלילה

עלילת הסדרה מתרחשת בין אירועי הסרט הראשון לסרט השני, והיא מספרת על היקאפ אשר מנסה לשמור על יציבות עם שילוב חדש של דרקונים וויקינגים. עם זאת, ישנו מקום חדש בכפר ברק בשם האקדמיה לאימון דרקונים שם היקאפ, שום-שן, ושאר חבריהם הוויקינגים הצעירים לומדים כאשר הם מגיעים לאזורים שונים אשר אכזריים יותר מברק, דרקונים חדשים שלא כולם מאומנים, ויריבים חדשים אשר מנסים להרוס את ההרמוניה בין דרקונים וויקינגים יחד.
דמויות > רוכבי הדרקונים

היקאפ הורנדוס השלישי (ג'יי בארושל) - נער רזה ובנו של הצ'יף של ברק. לו ולדרקון שלו שום-שן יש קשר חזק במיוחד של רוכבים ודרקונים.
שום-שן - דרקונו של היקאפ, מסוג נדיר של זעם לילי שחור. הוא הדרקון בעל הקשר הכי חזק לרוכב שלו.
אסטריד הופרסון (אמריקה פררה) - חברתו הטובה של היקאפ ושותפה שלו. היא אמיצה וחזקה בין כל רוכבי הדרקונים. בהמשך הסדרה נהיית בת זוגו של היקאפ.
סופה - הדרקונית של אסטריד, דרקונית כחולה מסוג נאדר קטלני.
רגלי-דג אינגרמאן (כריסטופר מינץ-פלאס) - אחד מחבריו הטובים של היקאפ, בעל ידע רב בדרקונים, הוא לא אמיץ כמו כל רוכבי הדרקונים, אך הוא חבר נאמן.
סיר בשר - הדרקונית של רגלי-דג מסוג גרונקל.
נזלת ג'ורגנסון (זאק פרלמן) - חברו ובן דודו של היקאפ. שמנמן ומושא ללעג מצד שאר הרוכבים.
שן-קרס - דרקונו של נזלת מסוג מפלץ האימה. תמיד מגיע לעזרת נזלת רק ברגע האחרון.
טאפנאט תורסטון (טי. ג'יי. מילר) וראפנאט תורסטון (ג'ולי מרקוס (עונה 1) ואנדרי ורמולין (עונה 2)) - תאומים זכר ונקבה וחברים של היקאפ. נוהגים לעשות שטויות ומתיחות (גם אחד על השני) ולהלל את אל המתיכות הנורדי: לוקי .
קי וגיהוק - הדרקון הירוק והדו-ראשי של טאפנאט וראפנאט מסוג ריץ' רץ'.
דמויות > תשבי ברק

סטואיק הרחב (נולאן נורת') - הצ'יף של הכפר ואביו של היקאפ, אמיץ, חזק וחסר פחד.
מרסק הגולגולת - הדרקון של סטואיק, גדול ומפחיד מסוג רמבלהורן.
גובר (כריס אדגרלי) - הנפח של ברק, חברו של סטואי והמנטור של היקאפ.
ספייטלאוט ג'ורגסון (דייוויד טננט) - אביו של נזלת, מתגאה במעשיו של בנו וסולח לו על כישלונותיו.
גוסטאב לארסון (לוקאס גראביל) - גוסטב הוא נער אשר חולם להיות רוכב דרקון, הוא חושב שנזלת הוא הגיבור שלו.
קרס-שן - הדרקון של גוסטאב, מעריץ את שן-קרס (הדרקון של נזלת) וגם קרוי על שמו. מסוג מפלץ האימה.
גות'י (אנג'לה בארטיס) - הרופאה האלילה של הכפר, אף על פי שהיא שקטה, היא מתארת דברים באמצעות ציורים והילוגרפים.
מילדו (סטיבן רוט) - מילדו הוא זקן רגזן, נקמן והכי שנוא על כל תושבי ברק.
באקט (תומאס פ. וילסון) - ויקינג לקוי מבחינה שכלית, נקרא על שם הדלי שהוא לובש על ראשו.
מאלץ' (טים קונוויי) - חברו הטוב של באקט.
דמויות > נבלים

'יוהאן (מייקל גולדסטורם) - סוחר מפליג אשר הגיע לברק ועושה החלפות מסקרנות. לפני העונה החמישית הוא היה לצידם של רוכבי הדרקונים אולם בסוף העונה החמישית הוא נחשף כמרגל שעובד בסודיות בשביל קרוגן. הוא נהרג באחד הפרקים כאשר דרקון קרח הקפיא אותו.
קרוגן (האקים קאי-קאסים) - המנהיג של מעופפי הדרקונים אשר עובד בשביל דראגו בלאדויסט. הוא גורש על ידי דראקו כאשר נכשל במשימתו.
ויגו גרימבורן (אלפרד מולינה) - המנהיג של ציידי הדרקונים ולפעמים נראה יחד עם אחיו הגדול, רייקר גרימבורן. ויגו פחות חזק מאחיו אבל בעל חכמה רבה. באחד הפרקים הוא בגד בקרוגן ויוהאן ושינה את ליבו כאשר הקריב את עצמו למען היאפ ושום-שן.
רייקר גרימבורן (ג'י בי בלאנק) - סגן ציידי הדרקונים ואחיו הגדול של ויגו גרימבורן. חזק יותר ממנו ויותר עקשן. הוא נהרג באחד הפרקים כאשר דרקון ימי בלע את ספינתו.
פרא (פול ראג) - יד ימינו של אלווין הבוגד ומאוחר יותר של דאגור המופרע.
דמויות > דמויות משנה

אלווין הבוגד (מארק המיל) - גורש מברק עקב בגידה בלתי מוגדרת (מאוחר יותר נחשף כי תפס משקיפים תמימים באמצעות תקיפת דרקון), הוא זמם להעביר את חברו הוותיק, סטואיק. בסוף העונה השנייה הוא הפך לבעל ברית של ברק.
הת'ר (מיי ויטמן) - נערה מסתורית אשר נמצאה בידי הוויקינגים הצעירים. אף על פי שבהתחלה היא הוצגה כיריבה של ברק, המניע האמיתי שלה היא להציל את הוריה מאלווין הבוגד, הוכיח את נאמנותה. בעונה השלישית, יצרה קשר עם דרקון בשם חותך-רוח. מאוחר יותר נחשפה בתור האחות האבודה של דאגור והייתה בליגה יחד איתו על מנת להתקרב אליו ולהיות מחלק ציידי הדרקונים.
דאגור המופרע (דייוויד פאוסטינו) - נבל שהפך לבן ברית של כהונת ברסרקר, הוא נהיה אובססיבי לצוד את שום-שן. מאוחר יותר נחשף בתור אחיה האבוד של הת'ר. לאחר העונה השנייה, הוא למד את היכולות של רוכבי הדרקונים והחל לעזור להם יחד עם אחותו, הת'ר.
דמויות > מדבבים בעברית

דניאל מגון - היקאפ הורנדוס השלישי
עדן גמליאל - אסטריד הופרסון [2013-2014]
לורן סביר - אסטריד הופרסון [2016-2018]
צביקה שוורצברג - סטואיק הרחב
מירון אהרונוביץ' - סנוטלאוט ג'ורגנסון / עובש [2013-2017]
ליאור חקון - נזלת ג'ורגנסון [2018]
אלי לולאי - רגלי-דג אינגרמאן / באקט
ערן מורט - טאפנאט / מאלץ'
ספיר דרמון - ראפנאט (עונה 1) / דמויות נשיות [2013]
טליה ברקאי - ראפנאט [2014]
נעמה שטרית - ראפנאט [2016-2018]
עומר שטיינברג - גוסטאב [2016-2018]
סער בדישי - גובר
גדי לוי - סוון / דמויות שונות
גלעד קלטר - דאגור / יוהאן [2016-2018]
יורם יוספסברג - רייקן [2016-2018]
מיה אלון - הת׳ר [2016-2018]
יואב בר לב - ויגו [2016-2018]
גיא רושיניאק [2013-2014]
הדר אמיר [2013]
אורלי קטן [2014-2017]
שידור

| עונה | עונה | מס' פרקים | שידור מקורי ארצות הברית> פרק בכורה | שידור מקורי ארצות הברית> פרק סיום | רשת שידור |
| --- | --- | --- | --- | --- | --- |
| 1 | הרוכבים מברק | 20 | 7 באוגוסט 2012 | 20 במרץ 2013 | Cartoon Network |
| 2 | המגנים מברק | 20 | 19 בספטמבר 2013 | 5 במרץ 2014 | Cartoon Network |
| 3 | מרוץ אל הקצה | 13 | 26 ביוני 2015 | 26 ביוני 2015 | נטפליקס |
| 4 | מרוץ אל הקצה | 13 | 8 בינואר 2016 | 8 בינואר 2016 | נטפליקס |
| 5 | מרוץ אל הקצה | 13 | 24 ביוני 2016 | 24 ביוני 2016 | נטפליקס |
| 6 | מרוץ אל הקצה | 13 | 17 בפברואר 2017 | 17 בפברואר 2017 | נטפליקס |
| 7 | מרוץ אל הקצה | 13 | 25 באוגוסט 2017 | 25 באוגוסט 2017 | נטפליקס |
| 8 | מרוץ אל הקצה | 13 | 16 בפברואר 2018 | 16 בפברואר 2018 | נטפליקס |
מר פיקלס

| --- | --- |

 סוגה:  אנימציה קומדיית מצבים קומדיה שחורה
 יוצרים:  ויל קרסולה דייב סטיוארט
 ארץ מקור:  ארצות הברית 
 שפות:  אנגלית 
 מספר עונות:  3 
 מספר פרקים:  20 
 הפקה
 הפצה:  האחים וורנר טלוויזיה, הולו 
 שידור
 רשת שידור:  Adult Swim 
 תקופת שידור מקורית:  21 בספטמבר 2014 – 18 בנובמבר 2019 
 קישורים חיצוניים
 אתר רשמי
 דף התוכנית ב-IMDb
 
מר פיקלס (באנגלית: Mr. Pickles) היא סדרת טלוויזיה מונפשת שנוצרה על ידי ויל קרסולה ודייב סטיוארט לערוץ Adult Swim. הסדרה סובבת סביב משפחת גודמן, ובאופן ספציפי סביב הבן שלהם בן השש טומי וכלבו מר פיקלס (אדון מלפפון חמוץ בתרגום לעברית). הסדרה העלתה לאוויר  10 פרקי רבע שעה לעונה הראשונה שלה, שהוקרנה לראשונה ברשת ב -21 בספטמבר 2014 והסתיימה ב -23 בנובמבר 2014. העונה השנייה של הסדרה החלה ב-17 באפריל 2016 והסתיימה ב-26 ביוני 2016. העונה השלישית החלה ב-26 בפברואר 2018 והסתיימה כחודש לאחר מכן, ב-26 במרץ. ב-18 בנובמבר 2019, עלה לשידור הפרק האחרון של הסדרה.
עלילה

העלילה מתרחשת בעשור השני של המאה ה-21, בעיירה כפרית אמריקאית דמיונית. הדמויות המרכזיות הן בני משפחת גודמן, בייחוד הילד שלהם טומי והכלב שלו מר פיקלס, אשר מבלים יחד את ימיהם ומשתוללים סביב העיירה בהרפתקאות קלאסיות - תוך אי מודעות של טומי והמשפחה (פרט לסבו של טומי) לאופיו הרע הסודי של מר פיקלס אשר מניע אותו לברוח כדי להרוג, לכלוא ולבצע יחסי מין עם קורבנות אנושיים ולא אנושיים.
סמאש

| --- | --- |

 מבוסס על:  Smash 
 סוגה:  דרמה מוזיקלית
 יוצרים:  תרזה ריבק
 שחקנים:  דברה מסינג   ג'ק דוונפורט   קתרין מקפי   כריסטיאן בורלי   מייגן הילטי   אנג'ליקה יוסטון
 פסקול:  Bombshell, The Music of Smash, list of songs in Smash 
 ארץ מקור:  ארצות הברית
 שפות:  אנגלית 
 מקום התרחשות:  ניו יורק 
 מספר עונות:  2
 מספר פרקים:  32
 הפקה
 חברת הפקה:  DreamWorks Television, יוניברסל טלוויז'ן 
 הפצה:  NBCUniversal הפקות 
 אתר צילומים:  ניו יורק 
 צלמים:  מ. דייוויד מאלן 
 טכניקת צילום:  מצלמה יחידה 
 מוזיקה:  מרק שיימן 
 אורך פרק:  40-45 דקות
 שידור
 רשת שידור:  NBC
 רשת שידור בישראל:  HOT3
 תקופת שידור מקורית:  6 בפברואר 2012 – 26 במאי 2013
 קישורים חיצוניים
 www.nbc.com/smash/
 דף התוכנית ב-IMDb
 
סמאש (באנגלית: Smash) היא סדרת טלוויזיה אמריקאית. הסדרה נוצרה על ידי תרזה ריבק ופותחה על ידי רוברט גרינבלאט. אחד ממפיקי הסדרה הוא הבמאי סטיבן ספילברג. עלילת הסדרה סובבת סביב ההפקה של מחזמר חדש בתיאטרון פיקטיבי בניו יורק עבור התיאטרון בברודוויי. העונה הראשונה זכתה להצלחה רבה והסדרה זכתה בפרס אמי על הכוריאוגרפיה. בנוסף, הייתה הסדרה מועמדת לפרס גלובוס הזהב ולפרס גראמי. ב-10 במאי הודיעה רשת השידור NBC כי הסדרה לא תשוב לעונה שלישית.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 15 | 15 | 6 בפברואר 2012 | 14 במאי 2012 |
|  | 2 | 17 | 17 | 5 בפברואר 2013 | 26 במאי 2013 |
תקציר העלילה > עונה 1

פרקים 1-15 (15 פרקים). החלה ב-6 בפברואר 2012 והסתיימה ב-14 במאי 2012.
ג'וליה וטום, צמד כותבים שנוהגים לשתף פעולה בכתיבת מחזות זמר, מתחילים לעבוד על מחזמר חדש אודות חייה של מרילין מונרו שיקרא "Bombshell". המפיקה איילין ראנד מצטרפת להפקת המחזמר במקביל לגירושיה מבעלה, ג'רי. איילין נתקלת בקשיים למצוא מימון למחזה בגלל שבעלה היה העיקרי בתחום ואף אחד לא לוקח אותה ברצינות. איילין מעסיקה את דרק כבמאי החדש, אולם טום מתקשה עם ההחלטה בגלל תקרית עם דרק בהפקה בה הם עבדו יחד לפני 11 שנים. אייבי לין, שחקנית מנוסה בעולם מחזות הזמר, נאלצת להתחרות על התפקיד הראשי של מרילין מונרו עם קארן קארת'רייט, שחקנית צעירה ומוכשרת. ג'וליה ובעלה פרנק נתקלים בבעיות כשהם מנסים לאמץ תינוק. מייקל סוויפט, כוכב מחזות זמר, מלוהק לתפקיד ג'ו דימאג'יו. דרק עורך מסיבה לכבוד כוכב הנעורים לייל ווסט, ואיילין מנצלת את ההזדמנות כדי לגייס אותו לתרום למחזמר. אליס הופך מהעוזר של טום לעוזרה של איילין ומנסה לגרום לה לראות שהוא יכול להתקדם. קארן לומדת להסתגל לסביבה החדשה. אייבי שוכבת עם דרק. ג'וליה חושפת בפני פרנק שהיא ניהלה רומן עם מייקל בעבר אך לא מספרת לו שהיא נישקה אותו גם כאשר הוא לוהק למחזמר.
לאחר שנראה כי אייבי תקבל את תפקיד מרילין מחליטה איילין ללהק לתפקיד את כוכבת הקולנוע רבקה דובאל (אומה תורמן), אך מסתבר שהיא לא זמרת טובה. טום מתחבר לסאם, רקדן במחזה. מייקל פורש מההפקה. דרק מתחיל עם רבקה. איילין מתחילה לצאת עם ברמן צעיר בשם ניק. דב, בן זוגה של קארן, מציב לה אולטימטום: שתבחר בו או במחזמר. קארן בוחרת בקריירה שלה. רבקה פורשת מהמחזה לאחר שהיא מקבלת התקף אלרגיה לבוטנים באחת החזרות, מבלי לדעת שאליס שם לה בוטנים במשקה בכוונה. דב מנסה לחזור לקארן אך משתכר ושוכב עם אייבי. בסוף העונה, לאחר עזיבתה של רבקה, דרק בוחר בקארן כמרילין. מייקל חוזר למחזמר. אליס חושף בפני איילין את תקרית הבוטנים והיא מפטרת אותו. טום וג'וליה נאלצים לבצע שינויים במחזה לאחר שהצגת הבכורה קיבלה ביקורות שליליות. קארן מגלה שדב ואייבי שכבו, ומבצעת את ההופעה הראשונה שלה בתור מרילין.
תקציר העלילה > עונה 2

פרקים 16-32 (17 פרקים). החלה ב-5 בפברואר 2013 והסתיימה ב-26 במאי 2013.
העונה נפתחת בסיום ההופעות בבוסטון. איילין מנסה להציג את המחזה בברודוויי. אייבי חוששת למקומה במחזה. קארן מבקשת מדרק לפטר את אייבי. רבקה דובאל מפרסת הודעה לעיתונות שהסיבה לפרישתה מהמופע היא הטרדה מינית מצידו של דרק. קארן עוברת לגור עם אנה וג'וליה עוברת לגור עם טום. נפתחת חקירה לבירור מקור הכספים של איילין, דבר השם את ההפקה בהקפאה וכל חברי המחזה נאלצים למצוא עבודה אחרת. דרק מתחיל לעבוד עם הכוכבת ורוניקה מור (ג'ניפר האדסון) שמתיידדת עם קארן. אייבי מקבלת תפקיד ראשי במחזה אחר. ג'וליה מתאוששת מסיום נישואיה ומנסה יחד עם טום לשקם את המחזה, אך השניים נאלצים לעבוד עם דרמטורג כדי לשפר את המחזה. קארן פוגשת את ג'ימי וקייל, שני צעירים שאפתנים שעובדים על מחזה משלהם, ומנסה לעזור להם יחד עם דרק. ורוניקה מצטרפת להפקה של דרק. כדי שהמופע ימשיך לעבוד איילין נאלצת לפרוש מההפקה וג'רי מתמנה לאחראי ומבצע שינויים בניגוד להסכמת הצוות. הדבר מוביל לחיכוכים ודרק מחליט להתפטר. אייבי חווה בעיות עם השחקן הראשי במחזה שלה. קארן עוזרת לקייל וג'ימי לסיים את המחזה ואף מסכימה להופיע בתפקיד הראשי.
דמויות > דמויות ראשיות

ג'וליה יוסטון (דברה מסינג) – תסריטאית מוכשרת הכותבת את המחזמר יחד עם טום. נשואה ומגדלת ילד מתבגר. מנהלת רומן עם מייקל סוויפט המגלם את דמותו של ג'ו דימאג'יו. דמותה מבוססת על תרזה היוצרת של הסדרה.
דרק ווילס (ג'ק דוונפורט) – במאי המחזמר. מנהל מערכת יחסים לסירוגין עם אחת מכוכבות המחזה, אייבי. מעוניין גם בקארן ואף ניהל קשר קצר עם רבקה.
קארן קרטרייט (קתרין מקפי) – שחקנית לא מנוסה שעברה לניו יורק ומתמודדת על התפקיד הראשי בתור מרילין מונרו מול אייבי. לאחר שרבקה עוזבת היא נבחרת לשחק את מרילין.
טום לויט (כריסטיאן בורל) – מלחין אשר עובד עם ג'וליה על התסריט וחברה הטוב ביותר. לא מחבב את דרק ומנהל מערכת יחסים עם אחד מרקדני המקהלה.
אייבי לין (מייגן הילטי) – שחקנית מנוסה אשר במהרה הופכת למועדפת לשחק את מונרו במחזמר. מתחרה עם קארן על התפקיד.
איילין ראנד (אנג'ליקה יוסטון) – מפיקת המופע אשר מתמודדת עם גירושים מבעלה, ג'רי, אשר לו קשרים רבים בתעשייה ועלול לשים את המופע בסכנה.
דמויות > דמויות משנה

אליס בויד (ג'יימי קפירו) – עוזרו האישי של טום ומאוחר יותר של איילין. מנסה לפלס את דרכו להפוך למפיק במחזה.
דב סנדראם (ראזה ג'אפרי) – בן זוגה של קארן. עובד אצל כעיתונאי ומכריח את קארן לבחור בינו לבין הקריירה שלה. בסוף העונה השניים נפרדים.
פרנק יוסטון (בריאן דארסי ג'יימס) – בעלה של ג'וליה ומורה בתיכון. מתקשה עם העובדה שג'וליה מבלה את כל זמנה בהפקת המחזה ועוד יותר כאשר הוא מגלה שהיא ניהלה רומן עם מייקל ועכשיו הם עובדים יחד.
מייקל סוויפט (וויל צ'ייס) – כוכב מחזות זמר ואהובה של ג'וליה מהעבר. מלוהק למחזמר ונבחר לגלם את דמותו של ג'ו דימאג'יו.
עיבוד תיאטרלי

ב-21 במאי 2020 נודע כי הסדרה עתידה להיות מעובדת כמחזמר שיעלה בברודוויי. סטיבן ספילברג עתיד להפיק את המחזמר לצד ניל מרון ורוברט גרינבלט. ריק אליס וזוכה פרס הטוני בובי מרטין עתידים לכתוב את ספר המחזה, בעוד שמארק שיימן וסקוט ויטמן עתידים להפיק את התוכן המוזיקלי. ההפקה תעקוב אחרי קו העלילה המקורי של הסדרה ויכללו בה שירים מתוכה, ביניהם "Let Me Be Your Star".
באוקטובר 2024, הוכרז כי המחזמר "סמאש" יתחיל הופעות מקדימות בברודוויי ב-11 במרץ 2025 בתיאטרון אימפריאל. הבכורה הרשמית תתקיים ב-10 באפריל 2025. צוות השחקנים יכלול את רובין הורדר, ברוקס אשמנסקאס (אנ'), קריסטה רודריגז (אנ'), ג'ון בלהמן, קריסטין נילסן, קרוליין בואומן, ז'קלין בי. ארנולד, בלה קופולה וקייסי גארווין. הבימוי של המחזמר הוא על ידי סוזן שטרומן, זוכת חמישה פרסי טוני. הכוריאוגרפיה תבוצע על ידי ג'ושוע ברגאס, שגם היה אחראי לכוריאוגרפיה בסדרה. גם ג'ניפר הדסון הצטרפה לצוות ההפקה של המחזמר. העיצוב הבימתי יתבצע על ידי ביולף בוריט, עיצוב התלבושות על ידי אלחו וייטי, עיצוב התאורה על ידי קן בילינגטון, עיצוב הסאונד על ידי בריאן רונאן, עיצוב ההקרנה על ידי ס' קייטי טאקר.
הערות שוליים

↑  Steven Spielberg-Produced Musical 'Smash' Headed for Broadway, The Hollywood Reporter (באנגלית)
↑  Greg Evans, ‘Smash’ Sets Spring Broadway Opening, Cast To Include Robyn Hurder, Krysta Rodriguez, Brooks Ashmanskas, More, Deadline, ‏2024-10-22 (באנגלית אמריקאית)
| --- | --- |
בקרת זהויות :  LCCN: no2012071930  VIAF: 250001360   WorldCat (עם VIAF): 250001360